CELEX: E2012P0012
Language: fi
Date: 2012-11-30 00:00:00
Title: EFTAn valvontaviranomaisen 30 päivänä marraskuuta 2012 Islantia vastaan nostama kanne (Asia E-12/12)

7.3.2013   
            
            
               FI
            
            
               Euroopan unionin virallinen lehti
            
            
               C 66/29
            
         EFTAn valvontaviranomaisen 30 päivänä marraskuuta 2012 Islantia vastaan nostama kanne
   (Asia E-12/12)
   2013/C 66/09
   EFTAn valvontaviranomainen, Rue Belliard 35, 1040 Bryssel, Belgium asiamiehinään Markus Schneider ja Clémence Perrin, nosti 30 päivänä marraskuuta 2012 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta
   
               1)
            
            
               julistamaan, että jättäessään hyväksymättä Euroopan talousalueesta tehdyn sopimuksen liitteessä XIX olevassa 7h kohdassa tarkoitetun säädöksen (Euroopan parlamentin ja neuvoston direktiivi 2008/48/EY, annettu 23 päivänä huhtikuuta 2008, kulutusluottosopimuksista ja neuvoston direktiivin 87/102/ETY kumoamisesta), sellaisena kuin se on mukautettuna sopimuksen pöytäkirjalla 1, täytäntöönpanemiseksi tarvittavat toimenpiteet tai jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa Islanti on laiminlyönyt kyseisen säädöksen ja ETA-sopimuksen 7 artiklan mukaiset velvoitteensa, sekä
            
         
               2)
            
            
               velvoittamaan Islanti korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               EFTAn valvontaviranomainen esittää, että Islannin on 23 päivänä huhtikuuta 2008 annetun Euroopan parlamentin ja neuvoston direktiivin 2008/48/EY, jäljempänä ’direktiivi’, 27 artiklan ja ETA-sopimuksen 7 artiklan mukaisesti toteutettava toimenpiteet direktiivin täytäntöönpanemiseksi ja ilmoitettava kyseisistä toimenpiteistä EFTAn valvontaviranomaiselle.
            
         
               —
            
            
               EFTAn valvontaviranomainen toteaa, ettei se ole saanut Islannin hallitukselta tällaista tietoa eikä mitään muitakaan tietoja, joiden perusteella valvontaviranomainen voisi päätellä, että Islanti on toteuttanut direktiivin täytäntöönpanemiseksi tarvittavat toimenpiteet.
            
         
               —
            
            
               EFTAn valvontaviranomainen toteaa, että Islanti on laiminlyönyt direktiivin 27 artiklan ja ETA-sopimuksen 7 artiklan mukaiset velvoitteensa jättäessään hyväksymättä direktiivin täytäntöönpanemiseksi tarvittavat toimenpiteet tai jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa.